[{"text_idx": "#000000", "text": "J\u0302urnala pag\u0302o tute en Esperanto vekis hispanojn"}, {"text_idx": "#000001", "text": "Kelkaj log\u0302antoj de la urbo Teruel certe frotis siajn okulojn sabate la 24-an de junio. Tuta pag\u0302o en la loka j\u0302urnalo aperis nur en Esperanto. La sama j\u0302urnalo aperigis ampleksajn raportojn pri la 76-a Hispana Kongreso de Esperanto. Tio eblis pro intensaj kontaktoj de la organizantoj de la kongreso kun la loka socio, rakontas Tonjo del Barrio."}, {"text_idx": "#000002", "text": "La apero de la gazeta pag\u0302o tute en Esperanto okazis kadre de la Hispana Kongreso de Esperanto, kies 76-a eldono okazis en Teruelo (Teruel). Tiu c\u0302i estas la plej malgranda provinca c\u0302efurbo de Hispanio, kun c\u0302irkau\u0306 35 000 log\u0302antoj, en la regiono Aragono."}, {"text_idx": "#000004", "text": "La eh\u0302o en la lokaj komunikiloj estis tre forta, precipe en la radio, kaj en la du c\u0302efaj j\u0302urnaloj, Diario de Teruel kaj la c\u0302efa aragona j\u0302urnalo Heraldo de Arago\u0301n (eldonata en Zaragozo)."}, {"text_idx": "#000005", "text": "Diario de Teruel publikigis novaj\u0302ojn pri la kongreso jam ekde la antau\u0306kongresaj aktivadoj, inkluzive de prezentado en Madrido, en la socia sidejo \u201cCasa de Arago\u0301n\u201d. Ec\u0302 post la fino de la kongreso aperis raportoj."}, {"text_idx": "#000006", "text": "En la tago de la inau\u0306guro, la j\u0302urnalo intervjuis Alberto Granados, la c\u0302eforganizinton de la evento, kaj min, mallonge pri la kongreso, kaj pli amplekse la poeton Miguel Ferna\u0301ndez, pri la esperanta literaturo."}, {"text_idx": "#000007", "text": "Miguel prezentis en la kongreso la tradukon de du imponaj libroj, respektive pri la aragona kinoreg\u0302isoro Luis Bun\u0303uel kaj pri la travivaj\u0302oj en ekzilo (konkrete en francaj koncentrejoj post la hispana interna milito) de la esperantista pioniro Jaume Grau, kaj li krome prezentis specialan version, verkitan por la okazo, de poemo al la Geamantoj de Teruelo, deklamitan en la mau\u0306zoleo starigita je ilia memoro. Do, vers\u0302ajne por la j\u0302urnalisto liaj informoj montrig\u0302is interesaj."}, {"text_idx": "#000008", "text": "La granda surprizo okazis kiam la j\u0302urnalisto informis nin ke li proponis al sia c\u0302efo publikigi la intervjuon en Esperanto, kaj ke tiu akceptis. Krome li petis min mem verki opini-artikolon, ankau\u0306 en Esperanto, kiu aperu en la sama pag\u0302o. La versio en la hispana aperu nur en la reto."}, {"text_idx": "#000009", "text": "La propono estis altirega, sed postulis strec\u0302on. Mi mem devis verki artikolon (titolitan \u201cAlia universalismo\u201d) de difinita amplekso en apenau\u0306 paro da horoj, inter la tagmang\u0302o kaj la solena inau\u0306guro, kaj krome trovi iun kiu traduku la intervjuon post la pretigo fare de la j\u0302urnalisto, kaj antau\u0306 la fermo de la eldono. Tiun ni devis trovi inter hispanoj ne c\u0302eestantaj la kongreson, kaj tiun mi trovis ... en Bruselo, nome Francisco Javier Moleo\u0301n, kun la grava apogo por reviziado de Istva\u0301n Ertl el Luksemburgio."}, {"text_idx": "#000010", "text": "Fine, c\u0302io okazis glate, kaj en la sabata eldono ni trovis: titolon en la c\u0302efpag\u0302o, kun foto de Alberto Granados, du tutajn pag\u0302ojn en la interno, kun ampleksa informo kaj multaj fotoj de la inau\u0306guro kaj la kongresanoj, kaj la tutan dorsopag\u0302on en Esperanto, kun la intervjuo de Miguel Ferna\u0301ndez. Certe, teruelano devas log\u0302i en kavo por ne scii pri la kongreso de Esperanto."}, {"text_idx": "#000012", "text": "Esperantistoj kampanjas por liberigi Bogatov"}, {"text_idx": "#000014", "text": "En la artikolo legeblas peko kontrau la legho de Tonjo : Gramatiko !"}, {"text_idx": "#000015", "text": "Mi plene konsentas kun Gejxjo. La rezultoj de la landa kongreso de Hispanio estas elstaraj c\u0302ar ili rekte kaj grandpas\u0302e eniris en la lokajn amaskomunikilojn: pluraj radioprogramoj, pluraj gazeto-artikoloj kun MULTAJ pag\u0302oj. Krome, nova ZEO, placo en la urbo Teruelo! La valoro de tia vasta anoncado pri Esperanto estas ege alta lau\u0306 merkatika vidpunkto. Ni c\u0302iuj povas lerni de ili, kaj profiti g\u0302uste de tiaj favoraj situacioj, speciale per la starigo de postkongresaj kursoj."}, {"text_idx": "#000016", "text": "Se nun oni anoncus kurson pri Esperanto en Teruelo, estus probable multege da novaj gelernantoj. La lastan fojon kiam mi publike instruis Esperanton en Hispanio, en la urbeto Cullera, Enric Baltasar kiel organizanto altiris dudekon da novaj lernantoj de Esperanto por la BEK-Kurso. Se Enric kaj mi farus simile en Teruelo, g\u0302uste nun kiam la vorto Esperanto favore pintas en la menso de preskau\u0306 c\u0302iuj lokanoj de Teruelo, estus certe multoble pli da novaj gelernantoj por ia ajn kurso de Esperanto."}, {"text_idx": "#000018", "text": "Pri la altira forto de Esperanto-kulturo en Hispanio, rigardu tion kion Miguel Fernadez faris per siaj verko kaj poemoj. Estas multe da regionoj de Hispanio kiuj reagos simile favore al nia kulturo, kaj speciale per la verkado de Fernandez, kiu estas granda s\u0302atanto de la verkaro de Federico Garcia Lorca, grava verkisto de Hispanio."}, {"text_idx": "#000019", "text": "La kerno de esperantaj verkistoj de la Ibera Skolo estas tiel vigla kaj tiel profunda, ke oni povas pensi pri LONGDAU\u0306RAJ KURSOJ PRI LITERATURO en Hispanio. Ankau\u0306 estas homoj kiel Doktoro Duncan Charters, tre bona hispanisto, kiu kapablas instrui tiajn kursojn. Multaj ebloj en la literatura kampo en Hispanio. Kaj kiam Eu\u0306ropo frostas, Hispanio agrable varmetas."}, {"text_idx": "#000020", "text": "Mi c\u0302eestis la hispanan kongreson kaj mi povas konfirmi ke la literatura flanko estis tre bone kaj amplekse prizorgata."}, {"text_idx": "#000025", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000026", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]